Diari Oficial de la Generalitat Valenciana


Sumari del DOGV 7710, del 02-02-2016 (2016/433)

RESOLUCIÓ de 21 de gener de 2016, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat d'Educació Infantil de primer cicle El Casalet, d'Onda.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/433


Data del document
:   21-01-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Onda
    * centre d'ensenyament

RESOLUCIÓ de 21 de gener de 2016, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat d'Educació Infantil de primer cicle El Casalet, d'Onda. [2016/433]  
L'expedient s'ha iniciat a instàncies de la titularitat del centre privat d'Educació Infantil de primer cicle El Casalet, d'Onda, amb codi 48494789, que sol·licita l'extinció de l'autorització per cessament d'activitats.  
L'expedient ha sigut tramitat per la corresponent direcció territorial competent en matèria educativa, i consta de la documentació exigida per la normativa vigent.  
El centre va deixar d'impartir els ensenyaments que s'indiquen i que foren, en el seu moment, autoritzat per mitjà de l'ordre d'obertura i funcionament corresponent, i s'ha procedit a la dissolució i extinció de la societat titular.  
El cessament d'activitats docents d'aquest centre no comporta cap greu perjuí per a l'interés públic.  
Vistos la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006), modificada per la Llei Orgànica 8/2013, de 9 de desembre (BOE 295, 10.12.2013), per a la millora de la qualitat educativa, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 11 de gener de 2016, i de conformitat amb la dita proposta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 155/2015, de 18 de setembre, del Consell, pel qual aprova el Reglament orgànic i funcional de la conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents del centre docent privat següent:  
Codi del centre: 54791567.  
Denominació específica: centre privat d'Educació Infantil primer cicle.  
Denominació del centre: El Casalet.  
Domicili: c/ Sant Ferran, 1.  
Localitat: Onda (12269).  
Província: Castelló.  
Ensenyaments que el centre té autoritzats: Educació Infantil primer cicle.  
  
Segon  
La dita extinció donarà lloc a la inscripció corresponent en el Registre de Centres Docents de la Comunitat Valenciana.  
  
Tercer  
La present resolució tindrà els seus efectes a partir de l'endemà a la data de publicació en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 21 de gener de 2016. El conseller d'Educació, Investigació, Cultura i Esport: Vicent Marzà Ibáñez.